Leopardstone Hill | LekkeSlaap
Leopardstone Hill: Hooffoto's
Leopardstone Hill: Stone Mountain Cottage
Leopardstone Hill: Pebble Beach Cottage
Adres: Seascape-straat 6, Noordhoek, Kaapstad, 7975, Wes-Kaap
Leopardstone Hill is hoog teen die hange van die lowergroen Noordhoekvallei geleë. Leopardstone Hill bied 'n habitat vir hierdie endemiese spesie en ander flora en fauna in die area. Te danke aan 'n panoramiese uitsig oor die Atlantiese Oseaan en 'n groot tuin vol suikerbekkies en suikervoëltjies, sal gaste al te lekker by Leopardstone Hill kan ontspan, weg vanaf die stad se gewoel.
Verblyf beskik oor 2 eksklusiewe kothuise wat albei privaat op die eiendom geleë is. Die eenhede het privaat en veilige parkeerplek, privaat ingange, aparte braaiplekke en individuele tuine om te verseker dat jou privaatheid te alle tye 'n prioriteit is. Die kothuise is pragtig ingerig en daar word tee, koffie, suiker en melk by die verblyf ingesluit. Albei kothuise het DStv. 'n Bondel hout word voorsien vir braai in die somer en daar is ook 'n kaggel in die Stone Cottage wat jou lekker knus sal hou in die winter.
Die luukse Stone Mountain-kothuis het die pragtigste see- en berg-uitsigte. Die vallei lê voor jou uitgestrek as jy op die patio staan en oor die see uitkyk. Stone Mountain-kothuis het ook 'n lieflike buitestort wat die verblyf-ervaring ekstra rustig maak.
Die Pebble Beach-kothuis is lieflik ingerig met 'n kus- en see-tema. Daar is vars blou en wit kleurskakerings aan die binnekant en die kindertekeninge en rooi kombuisstoeltjies sorg vir 'n speelse gevoel. Pebble het 'n groot dek wat op die see front en daar is 'n braaidek ook. Hierdie pragtige, prettige kothuis kyk op die tuin uit met die Atlantiese Oseaan en die Noordhoekberge in die agtergrond.
Geriewe op die perseel sluit 'n swembad, braai-area, WiFi en veilige parkeerplek in en troeteldiere word toegelaat, mits vooraf reëlings getref is.
Daar's verskeie doendinge in die omgewing soos perdry, visvang, voëlkyk, wynproe, fietsry, begeleide staproetes, bergfietsry en tennis.
4.7 uit 5van 7 resensies vir Leopardstone Hill
Seascape-straat 6, Noordhoek, Kaapstad, 7975, Wes-Kaap
Gaste dink Leopardstone Hill het 'n uitstekende ligging
https://travelground.imgix.net/AAEAAQAAAAAAAAAAAAAAJGEwOGRhY2RkLTRjZTQtNDgyYy05ZTUyLTEwODY0YzRkOThhOQ?w=1440&h=960&fit=crop&auto=format Vanaf R1 400 per nag (vir 2 persone) 7 5 1 5 6 Seascape Road Noordhoek 7975 Wes-Kaap 086 999 0018 15:00-19:00 10:00 -34.107388108373 18.390851907935